Armata rusă a susţinut sâmbătă că a preluat controlul asupra satului Ivanivske de lângă Bahmut, în estul Ucrainei, ceea ce ar constitui un nou avans într-o zonă importantă în care Rusia se află în ofensivă de mai multe săptămâni, scrie AFP.
Forţele Moscovei au "eliberat satul Krasnoe", fosta denumire rusească a localităţii Ivanivske, a transmis Ministerul rus al Apărării.
La sfârşitul lunii februarie, Ucraina a raportat lupte grele în zonă, în timp ce soldaţii ruşi încercau să avanseze spre Ceasiv Iar, un oraş cheie, după Bahmut, care a fost ocupat începând din mai 2023.
____